Tubena kwi Mwita Kwiya na Kufwakasha Betele wa United States
“Kechi tukalubamo bintu byo twamwene pa Betele ne.” Abino byo byaambile balume ne bakazhi bekala ku jikuji ja Vanuatu panyuma ya kufwakasha pa Betele wa mu United States wa Bakamonyi ba kwa Yehoba. Bantu bavula kukila pa 70,000 beya na kufwakasha nabo byo byo baamba.
Nanchi mwafwakeshapo kala Betele wa mu United States nyi? Umvwe mukyangye, tubena kwimutundaika kuba bino.
Ñanyi bintu byo mukamona umvwe mwaiya na kufwakasha?
Ofweshi Mukatampe wa Ntanda Yonse, mu Brooklyn, New York. Byo byo mukafwakashanga, mukamona jino jibumba byo jakwatankana kwingila mwingilo wa kusapwila mambo awama ntanda yonse. Kabiji mu katamba ne mavidyo abiji. Imo iji na mutwe wa kuba’mba: “Bantu Batelwa pa Jizhina ja Yehoba,” yaamba pa mwapita bwikalo bwa bantu Yehoba kufumatu mu myaka kitota kitanshi kufikatu ne mu ano moba. Ikwabo, iji na mutwe wa kuba’mba, “Baibolo ne Jizhina ja Lesa,” mu uno vidyo muji ma Baibolo avula o batuntulula muji jizhina ja Lesa.
Masukulu a Kufunda pe Lesa, ku Patterson, mu New York.
Ipuzhai kuba’mba muyuke masukulu ekela kuno, nabiji Sukulu wa Gileada ne ne Sukulu wa Baji mu Kavoto ka Musampi ne Bakazhi Babo. Kabiji mukamona bipikichala ne mavidyo alumbulula byo bengila pa ano maofweshi, kubikapotu ne Depatimenti itala bya Kulenga Bipikichala, Depatimenti ya Mavidyo, Depatimenti ya bya Mambo, ne Depatimenti Itala pa Mwingilo wa Kusapwila.
Kulenga Mabuku ne Kwiasampanya, ku Wallkill, mu New York. Bakemupishañanya ne kwimumwesha byo balenga ma Baibolo ne mabuku alumbulula Baibolo, byo bealonga ne kwiatwala mu bipwilo mu United States, mu Caribbean ne mu byalotu bikwabo mwaya ntanda.
Kitaya kimye kya baya byepi pa kufwakasha?
Kufwakasha pa musampi wa mu Brooklyn kwa jiolatu jimo, ku Patterson nobe maola abiji ne ku Wallkill jiola jimo ne kichika.
Bañanyi bapishañanya bantu beya na kufwakasha?
Bonka bengijila pa Betele mu madipatimenti apusana pusana. Banemeka bingi uno mwingilo wa kutundaika mwingilo wa kufunjisha mwaya ntanda yonse. Byonka byo kyajinga mu May mu 2014, kwajinga bantu kukila pa 5,000 baishilenga na kwingila pa betele, kabiji kukila pa 3,600, bebafunjishe bya kupishamo bantu beya na kufwakasha pa betele. Bapishañanyamo mu milaka 40.
Bapana mali anga pa kupishañanya bantu?
Kechi balipilisha ne.
Nanchi Bakamonyi ba kwa Yehoba bobonkatu bafwainwa kuya na kufwakasha nyi?
Ine mwane. Bavula beya na kufwakasha kechi Bakamonyi ne. Bonsetu Bakamonyi ne babula Bakamonyi popo bomvwisha Bakamonyi ba kwa Yehoba byo bakwatankana ne byo bengila mwingila wabo mwaya ntanda yonse.
Mwanamukazhi Mozilemu wa ku India wayile na kufwakasha ku Patterson. Panyuma ya kupwisha ku mupishamo, waambile’mba: “Nakonsha kutemwa bingi kwikala pa ino mpunzha. Nasanta bingi pa kumpa mushingi.”
Baana nabo bafwainwa kwiya na kufwakasha?
Nabo bafwainwa! Kuno kufwakasha kukwasha bingi baana babacheche. Ba John , bayile na kufwakashila musampi wa mu United States banembele’mba: “Baana kechi balubamo ne, kabiji kimye kyonse bambapo bingi. Saka bakyangye kwibapishañanyamo, kechi bayukile byo kilumbulula kwingijila pa Betele ne, pano luno kwingijila pa Betele ke kikonkwanyi kyo bebikila.”
Nanchi baswisha kufwakesha misampi ikwabo ya Bakamonyi ba kwa Yehoba ya mu byalo bikwabo nyi?
Ee mwane. Monse mwaya ntanda bo bino. Pa kuba’mba mutane kwa kuya, yai pa yenka uno keyala wetu pa Ofweshi ne Kimye kya Kufwakasha. Tubena kwimwita kwiya na kufwekasha pa maofweshi a misampi a Bakamonyi ba kwa Yehoba.
Fundai ne Bikwabo
BAÑANYI BABENA KUBA KYASWA MUCHIMA WA YEHOBA LELO JINO?
Ñanyi Mingilo iji pa Ofweshi wa Musampi wa Bakamonyi ba kwa Yehoba?
Tutambwila benyi beya na kufwakasha pa maofweshi etu a musampi ne kwibapishañanya kuba’mba bamone byo twingila. Tubena kwimwita kuba’mba mukeye na kufwakasha!
bem_Latn bem_Latn bem_Latn kin_Latn bem_Latn bem_Latn bem_Latn bem_Latn bem_Latn bem_Latn kon_Latn bem_Latn lua_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn xho_Latn bem_Latn bem_Latn bem_Latn